Būgnelis (instrumentas)

Būgnelis () – muzikos instrumentų tipas, mušamasis instrumentas, paplitęs beveik visame pasaulyje. Tai – vienas primityviausių ir seniausių mušamųjų instrumentų, neretai naudojamas šamanistiniuose ritualuose. Jam būdingas dažniausiai apvalus rėmas, ant kurio ištempiama oda. Garsas išgaunamas mušant ranka, lazdele ar kitu daiktu.

 Lietuvoje 
Lietuvoje paplitęs būgnelis turi daug panašumų su kitais rytų Europoje paplitusiais būgneliais (, , , , ). Jam būdingas medinis arba metalinis apvalus rėmas, aptrauktas oda. Prie rėmo pritvirtinami žvangučiai. Manoma, kad būgneliai Lietuvoje paplito nuo XIX a., kada jie tapo neatsiejama kapelų dalimi.Būgnijimas kūlele Rytų Aukštaitijoje

Būgnelis visada naudojamas kaip pritariamasis instrumentas, duetuose, beveik niekada kaip solinis. Jis dažnai lydi Peterburgo armonikos, cimbolų muziką, suteikdamas daugiau linksmumo, žaismingumo. Būgnelio muzikantas (būgnelininkas) naudoja instrumentą žvangindamas žvangučiais, mušdamas ranka arba kūlele. Taip vadinama nedidelė speciali lazdelė, kurios abiejuose galuose ištekinti bumbuliukai.

Rytų Aukštaitijoje ypač išvystyta būgnijimo kūlele technika. Būgnelininkai muša viena jos galvute kūlelę nuleisdami, pakeldami, taip išgaudami du papildomus smulkesnio ritmo smūgius ir įvairias jų kombinacijas. Kartais muzikantai nykščiu ant odos raito aštuoniukę ar braukia aukštyn palei kairį rėmelio kraštą. Tokių pavyzdžių galima išgirsti muzikuojant Utenos, Zarasų, Molėtų, Rokiškio, Ukmergės, Anykščių, Švenčionių, Ignalinos rajonų muzikantams.

Nuo 2009 m. aktyviai rūpinamasi būgnijimo kūlele tradicijos perdavimu. Groti mokomasi kasmečiuose muzikavimo kursuose, seminaruose, Utenos meno mokykloje. Daugelį praktikų veda tradiciją iš muzikanto Rimo Valento Trainio perėmusi ir mokymo metodiką sukūrusi etnomuzikologė Rima Garsonienė. Tradicija populiarėja, skleidžiasi įvairiuose koncertuose, festivaliuose, muzikantų suėjimuose, konkursuose. Dėl savo svarbos lietuvių kultūroje 2022 metais Būgnijimas kūlele Rytų Aukštaitijoje įtrauktas į Nematerialaus kultūros paveldo sąvadą.Būgnijimas kūlele Rytų Aukštaitijoje

 Įvairovė pasaulyje 
Būgnelių paplitimo arealas yra didžiulis, kaip ir jo įvairovė. Skirtinguose regionuose instrumentas žinomas skirtingais pavadinimais, skiriasi savo sandara ir grojimo būdu.
 Tamburinas – vakarų ir pietų Europoje
 Bodhranas – Airijoje
 Dairas – Graikijoje
 Samių būgnelis – tarp samių
 Kilautas – tarp inuitų
 Adufė – Ispanijoje, Portugalijoje
 Bendiras, panderas – Šiaurės Afrikoje, Ispanijoje, Lotynų Amerikoje Dafas (dajerė, doira, rikas) – Irane, Turkijoje, Indijoje
 Madžaras – Egipte
 Taras – Arabų šalyse
 Dabylis – Kazachstane
 Ghumotas – Indijoje
 Kandžira – Indijoje
 Parajus arba thapu – Indijoje Rebana, ramana – Pietryčių Azijoje
 Skor jikė – Kambodžoje
 Dhjangras – Nepale
 Lagna – Tibete
 Kultrunas – Čilės mapučiai
 Gumbė – Siera Leonėje ir Karibuose
 Sakara – Nigerijoje
 Sogas – Korėjoje

 Šaltiniai 

Kategorija:Membranofonai